Maandagaand: 6 Januarie, 2016 - Weather Forecasting for South Africa
Maandagaand: 6 Januarie, 2016
Goeie naand almal: Hallo Kenya: Not much over Kenya this afternoon, few clouds around and one spot in the south-west of the country with an odd thunderstorm. On-shore flow from a weak tropical system made overcast conditions near Mombasa where there may be some light rain at times.
Wat 'n bloedige warm dag was en is dit nie!! Temperatuur in PTA sowat 38 C (bietjie koeler as wat die model gegee het @ 40 C) en JHB sowat 2 C koeler. Oor die Limpopo valleie het temperature gedraai tussen 40-43 C en in die Laeveld is temperature aangeteken so hoog as 39 C. Die grootste deel van die Noord-Kaap, Vrystaat en noord KZN het gedraai tussen 39-43C. Die koue front wat ek eintlik al vanoggend oor die Kaap verwag het, het eers vanmiddag lae wolke en mis, met kolle motreën begin maak, die dat die krieket stop gesit is. Met die deur beweeg van die kuslaag by PE het die wind sterk toegneem langs die kus met wind van 50km/uur met wind- rukke van tot soveel as 75km/u. In algemene omgangs taal in die oos-Kaap praat die manne van die suid-wes ..buster'' Die wind kom vinnig op, dit is soos 'n muur van wind, die een oomblik is die wind nog lig en veranderlik en binne 'n sekonde neem die wind skerp toe en waai alles om. Die groen sirkels is waar daar 'n klompie hittestorms ontwikkel het, met die beste ontwikkel oor die binneland van KZN. Die groot vraag wat nou gevra word, wanneer gaan dit reën?? Wel hier van Vrydag se kant af is daar 'n toename van vog vanuit die ooste in die lae vlakke, en daar is 'n redelike goeie aanduiding dat daar strepe en kolle reën gaan voorkom. Die reën in welke vorm ook al, sal verseker die temperature effe verlaag, maar al kry daar kolle tot soveel as 25mm mens kan selfs sê tot soveel as 50mm, beteken nie alles is onder beheer nie, en onthou dit bly kolle en strepe reën. Dan moet boere ook in gedagte hou dat dit nie gras of bossies reën nie, en as daar nie opvolg reën val nie, dan brand of liewer, die veld verwelk binne die bestek van 'n dag of twee, met hitte wat weer gaan uitbreek. Met die mielie prys deur die dak, en ek glo dieselfde met ander voer, moet mens maar hou by jou kern kudde en natuurlik jou dragtige diere kan jy nie verkoop nie. Die reënkans is ook net geldig vir die oostelike binneland en nie veel vir die westelike binneland nie. As jy/sy baie geld gespaar het deur die goeie tye en jy kan bekostig om jou diere te voer, wel dan is jy in die nr 1 posisie, indien (geen waarborg nie) dit wel sou begin reën teen die begin van herfs, onthou nou net dat met 'n El Nino fase ryp vroeër as die norm begin voorkom. Selfs die manne wat tot ,,40 Desember'' kan aanplant in die noord-wes Vrystaat, die tyd vir aanplantings is so te sê verby, en sou jy wel droeë land aanplant van nou af, wel dan gaan die ryp jou vang, dit is dus net so 'n groot risiko…. Dink voor jy doen, en kry jy wel reën oor die naweek, sal jy baie goed moet besin, ultra kort groeiers kan dit miskien dan nog maak, maar selfs dit kan 'n risiko word. Sou jy iets doen, soos aanplant, (ek is nie verbonde aan versekerings maatskappye nie) sal jy moet droogte en ryp versekering uitneem. Ek dink dit is vir nou eers genoeg gratis advies, as iemand meer wil weet hoekom en waarom kan hulle my kontak by sakkie@netfor.co.za
Naand Sakkie,man ek sien wat jy se en dit maak sin, ek hier in die vallei met die besproeiing se verdamping panne staan op 18mm vir die laaste 5 dae en ons het besproei 45mm in die tyd so die helfde is weg.Dus net ongelooflik warm 46 grage die laaste 2 dae.Groetnis en kom ons glo en vertrou ons Skepper sal uitkoms vir mens en dier gee.
Naand oom! Pas terug gekeer van ń vakansie wat ons nogal oor groot streke van veral die sentrale binneland geneem het. Baie min aanplantings in die Vrystaat maar droogste area waar ons deur was, was die westelike gedeeltes van Noordwes. Party gedeeltes waarlik gelyk soos ń woestyn. Kan net dink hoe taai jaar dit vir die boere is. Groete.